Gapura Brandenburg (Jerman: Brandenburger Tor) iku tilas gapura kutha kang dadi salah siji simbul utama Berlin, Jerman. Gapura Brandenburg iki papané ana ing antarané Pariser Platz lan Platz des 18. März lan dadi siji-sijiné gapura kanggo lumebu kutha Berlin kang isih ana tekan saiki. Gapura iki dalan lumebu monumèntal kanggo ngleboni Unter den Linden, dalan kang misuwur karo wité linden kang langsung nuju marang kedhaton ratu. Diusulaké déning Friedrich Wilhelm II kanggo dadi simbul perdamaian kang dibangun déning Carl Gotthard Langhans wiwit taun 1788 nganti tekan taun 1791.

Désain lan sajarah 

Gapura Brandenburg iku kasusun saka rolas pilar Doria, enem ana ing saben sisihé, mbentuk limang lawang tumuju dalan gedhé. Para warga racaké mung diolèhaké nganggo pérangan sisihé. Ing sandhuwuré gapura ana recané Quadriga, lan Viktoria, Dèwi Kamenangan Romawi kang nunggangi Quadriga.

Désain saka gapura iki dhedhasar marang Propylaea, gapura kanggo lumebu ana ing Acropolis ing Athena, Yunani lan ana gegayutané karo sajarah Kutha Berlin jaman klasisisme arsitèktur (pisanan, Baroque, lan neo-Palladian). Gapura iki ya iku "Athena ing pinggir kali" pisanan déning arsitèk Karl Gotthard von Langhans. Quadriga digawé déning Johann Gottfried Schadow.

Cathetan sikil 

Gapura
Berlin
Jerman